ຄື້ນຟອງຄວາມຮ້ອນ ສັງຫານ ເກືອບ 300 ຄົນ ໃນແຂວງ Sindh ຂອງປາກິສຖານ
ໃນ​ຂະນະທີ່​ ຊາວປາກິສຖານ ອົດທົນ ຕໍ່​ສູ້ ກັບອຸນຫະພູມ ທີ່​ຮ້ອນ​ຈັດ ແລ້ວ ພວກເຂົາເຈົ້າ ຍັງ​ຕ້ອງໄດ້ງົດກິນອາຫານ ແລະ​ນ້ຳ ນຳດ້ວຍ.
ເກືອບຮອດ 300 ຄົນ ໄດ້ເສຍຊີວິດຢູ່ໃນແຂວງ Sindh ທາງ ພາກໃຕ້ ຂອງປາກິສຖານ ໃນໄລຍະເວລາ 3 ມື້ຜ່ານມາ ຍ້ອນ ຄື້ນຟອງອາກາດ ທີ່ຮ້ອນຈັດ ອຸນຫະພູມໃນວັນເສົາທີ່ຜ່ານມາ ໄດ້ພຸ່ງສູງຂຶ້ນ ເຖິງ 44 ອົງສາ Celsius ສ່ວນໃນວັນອາທິດ ອຸນຫະພູມ ຫລຸດລົງພຽງໜ້ອຍ ດຽວ ຢູ່ທີ່ 43 ອົງສາ Celsius ປາກິສຖານ ພວມສະຫລອງ ເດືອນສັກສິດ Ramadan ເຊິ່ງ ເປັນເວລາ ທີ່ຊາວມຸສລິມໃນທົ່ວໂລກ ອົດອາຫານ ຕັ້ງແຕ່ ຕາເວັນຂຶ້ນ ຈົນເຖິງຕາເວັນຕົກ ອັນນີ້ໝາຍຄວາມວ່າ ໃນຂະນະທີ່ອົດທົນ ຕໍ່ສູ້ກັບອຸນຫະພູມ ທີ່ຮ້ອນຈັດ ແລ້ວ ຊາວປາກິສຖານ ຍັງຕ້ອງໄດ້ງົດກິນອາຫານ ແລະນ້ຳ ນຳດ້ວຍ ບັນດາເຈົ້າໜ້າທີ່ໃນຂົງເຂດດັ່ງກ່າວ ໄດ້ຖືກກົດດັນໃຫ້ປະກາດພາວະສຸກເສີນ ຫຼັງຈາກ ຕາໜ່າງການສົ່ງໄຟຟ້າໄດ້ເປ່ເພ ເຮັດໃຫ້ບໍ່ມີໄຟຟ້າໃຊ້ ໃນຂອບເຂດ ທີ່ກວ້າງຂວາງ ຢູ່ໃນໃຈກາງຄຸ້ມການເງິນ ຂອງນະຄອນ Karachi ແລະເຮືອຊານຂອງປະຊາຊົນ 20 ລ້ານຄົນ ບັນດາເຈົ້າໜ້າທີ່ ຍັງໄດ້ຍົກເລີກ ການຢຸດພັກຂອງນາຍແພດ ແລະ ພະນັກງານແພດ ທັງໝົດ ໃນຂະນະທີ່ ຫຼາຍຮ້ອຍຄົນ ໄດ້ຖືກສົ່ງໄປຮັກສາຢູ່ທີ່ໂຮງໝໍ ຍ້ອນການເຈັບປ່ວຍ ທີ່ກ່ຽວພັນກັບຄວາມຮ້ອນເອົ້າ ນັ້ນ